text: Containertyveri gik i vasken
  29 januar 2018 kl. 04.51
  3 mænd af ukendt oprindelse endte med våde bukser, da de natten til mandag ville stjæle tøj fra en genbrugcontainer i Holsted.
  
  Klokken 03.16 får Syd og Sønderjyllands Politi en anmeldelse om, at tre mænd er ved at stjæle fra en genbrugscontainer på Østergade i Holsted. Politiet sender med det samme en vogn. Anmelderen følger tyveriet fra sin bopæl og ser patruljevognen ankomme.
  Det samme gør tyvene, og de stikker af og hopper i åen under flugten, fortæller Erik Lindholdt, vagtchef ved Syd- og Sønderjyllands Politi.
  Har du set 3 våde mænd løbe rundt i området ved Holsted? Så er det nok dem, vi leder efter i øjeblikket. Vidne spottede dem med fingrene i kagedåsen, hvor de valgte at stikke af ved at springe i nærliggende å. #politidk
  
  